# Alppitorvi

### Wikipedia

Alppitorven soittajia, Dießen am Ammersee, Baijeri.
Alppitorvikonsertti Sveitsissä

Alppitorvi on puhallinsoitin, jota käytetään erityisesti Sveitsin vuoristoseuduilla. Sen varsi on hyvin pitkä eikä siinä ole sivuaukkoja. Soitossa käytettävän puhallustekniikan vuoksi alppitorvi kuuluu vaskipuhaltimiin, vaikka se valmistetaan puusta. Alppitorven ääni voi maastosta riippuen kuulua 5–10 kilometrin päähän.

Alppitorvi kaiverretaan tavallisesti kuusesta, joskus myös männystä. Suukappale tehdään erikseen kovemmasta puulajista. Aiemmin alppitorven valmistaja etsi sopivasti torven muotoon taipuneen puun. Vastaavia pitkiä puutorvia on käytetty muillakin vuoriseuduilla kuten Tiibetissä ja Pyreneillä.

Alkujaan torvia käytettiin vuoristossa merkinantoon ja paimenten apuvälineenä. Ensimmäinen tunnettu kirjallinen maininta alppitorvesta on vuodelta 1527. 1700-luvulla alppitorvi jäi melkein unohduksiin. Kansanperinne elpyi kuitenkin 1800-luvulla muun muassa turismin vaikutuksesta. Nykyään alppitorvi on Sveitsissä linkkuveisten, juuston, suklaan ja Edelweißin ohella kansallissymboli. Schweizer Jodlerverband on laskenut Sveitsissä olevan 1 800 järjestäytynyttä alppitorvistia.

## [muokkaa] Musiikkia alppitorvelle

Alppitorvelle on sävelletty vain vähän musiikkia. Tunnetuin sävellys lienee Leopold Mozartin Sinfonia pastorella alppitorvelle ja jousiorkesterille, G-duuri. Myös sveitsiläinen Jean Daetwyler on käyttänyt alppitorvea musiikissaan, esimerkiksi teoksessa Konsertto alppitorvelle ja orkesterille.

Useat säveltäjät ovat käyttäneet perinteisiä alppitorvimelodioita hyväksi musiikissaan. Esimerkiksi Gioacchino Rossini käytti oopperassaan Guillaume Tell (Wilhelm Tell) sveitsiläistä alppitorvimelodiaa Ranz des Vaches. Samoin Brahms sai inspiraatiota ensimmäiseen sinfoniaansa Sveitsissä kuulemastaan alppitorvimelodiasta.

## [muokkaa] Aiheesta muualla

- alphornmusik.ch (saksaksi)
- SwissAlphorn.ch: Alphornbläsergruppe Oberaargau (saksaksi)
- Alphorn-Center: alppitorvia, alppitorvimusiikkia (saksaksi)
- Jacaranda Ensemble (saksaksi) (englanniksi) (japaniksi)
- Rocky Mountain Alphorns (englanniksi)

Haettu osoitteesta http://fi.wikipedia.org../../../a/l/p/Alppitorvi.html

Luokat: Vaskipuhaltimet | Kansanmusiikki | Sveitsin musiikki

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- עברית
- Lëtzebuergesch
- Nederlands
- 日本語
- Polski
- Svenska